Document ID: 32010D0391

KOMMISSIONENS AFGØRELSE
af 8. juli 2010
om ændring af bilagene til beslutning 93/52/EØF for så vidt angår anerkendelse af Litauen og regionen Molise i Italien som officielt frie for brucellose (B. melitensis) og om ændring af bilagene til beslutning 2003/467/EF for så vidt angår erklæringen om, at visse administrative regioner i Italien er officielt frie for kvægtuberkulose, kvægbrucellose og enzootisk kvægleukose
(meddelt under nummer K(2010) 4592)
(EØS-relevant tekst)
(2010/391/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, bilag A, afsnit II, punkt 7, og bilag D, kapitel I, afsnit E,
under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, afsnit II, og
ud fra følgende betragtninger:
(1)
Ved Rådets direktiv 91/68/EØF er der fastsat dyresundhedsmæssige betingelser for samhandelen med får og geder i Unionen. Det fastsættes ligeledes, på hvilke betingelser medlemsstaterne eller regioner heraf anerkendes som værende officielt frie for brucellose.
(2)
Bilagene til Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (3), indeholder lister over medlemsstater og regioner, der anerkendes som værende officielt frie for brucellose (B. melitensis), jf. direktiv 91/68/EØF.
(3)
Litauen har forelagt Kommissionen dokumentation, der viser, at de relevante betingelser i direktiv 91/68/EØF er opfyldt, således at hele landets område kan anerkendes som værende officielt frit for brucellose (B. melitensis). Denne medlemsstat bør derfor anerkendes som værende officielt fri for den pågældende sygdom. Bilag I til beslutning 93/52/EF bør derfor ændres i overensstemmelse hermed.
(4)
Italien har forelagt Kommissionen dokumentation, der viser, at de relevante betingelser i direktiv 91/68/EØF er opfyldt for så vidt angår alle provinser i regionen Molise, så den pågældende region i Italien kan anerkendes som værende officielt fri for tuberkulose (B. melitensis). Denne region bør derfor anerkendes som værende officielt fri for den pågældende sygdom.
(5)
Italien har også anmodet om, at angivelserne vedrørende denne medlemsstat ændres i listen over regioner i medlemsstaterne, der anerkendes som værende officielt frie for brucellose (B. melitensis), i bilag II til beslutning 93/52/EØF. Den nuværende administrative opdeling af Italien betyder, at regionen Trentino-Alto Adige er delt i to separate regioner, nemlig provinsen Bolzano og provinsen Trento. Regionen Sardegna er opdelt i otte provinser. Dertil kommer, at alle provinserne i regionerne Lombardia, Piemonte, Toscana, Sardegna og Umbria allerede er blevet anerkendt som værende officielt frie for brucellose (B. melitensis), og derfor bør regionerne i deres helhed anerkendes som værende officielt frie for den pågældende sygdom.
(6)
Angivelserne vedrørende Italien i bilag II til beslutning 93/52/EØF bør derfor ændres i overensstemmelse hermed.
(7)
Direktiv 64/432/EØF finder anvendelse på handel i Unionen med kvæg og svin. Det fastsættes ligeledes, på hvilke betingelser en medlemsstat eller en del eller en region heraf kan erklæres officielt fri for tuberkulose, brucellose og enzootisk kvægleukose for så vidt angår kvægbesætninger.
(8)
I Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (4) er der i hhv. bilag I, II og III anført lister over sådanne medlemsstater og regioner.
(9)
Italien har forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår alle provinser i regionerne Lombardia og Toscana og provinserne Cagliari, Medio-Campidano, Ogliastra og Olbia-Tempio i regionen Sardegna, med henblik på at de pågældende regioner og provinser erklæres for regioner i Italien, der er officielt frie for tuberkulose.
(10)
Italien har forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinsen Campobasso i regionen Molise, så den pågældende provins i Italien kan erklæres for en region i Italien, der er officielt fri for brucellose.
(11)
Italien har desuden forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinsen Napoli i regionen Campania, provinsen Brindisi i regionen Puglia og provinserne Agrigento, Caltanissetta, Siracusa og Trapani i regionen Sicilia, med henblik på at de erklæres for regioner i Italien, der er officielt frie for enzootisk kvægleukose.
(12)
På grundlag af den dokumentation, der er fremlagt af Italien, bør de pågældende provinser og regioner i Italien erklæres officielt frie for henholdsvis kvægtuberkulose, kvægbrucellose og enzootisk kvægleukose.
(13)
Italien har også anmodet om, at angivelserne vedrørende denne medlemsstat ændres i listerne over regioner i medlemsstaterne, der er erklæret officielt frie for tuberkulose, brucellose og enzootisk kvægleukose, i bilagene til beslutning 2003/467/EF. Den nuværende administrative opdeling af Italien betyder, at regionen Trentino-Alto Adige er delt i to separate regioner, nemlig provinsen Bolzano og provinsen Trento.
(14)
Dertil kommer, at alle provinserne i regionerne Emilia-Romagna, Lombardia, Sardegna og Umbria, der er opført i kapitel 2 i bilag II til beslutning 2003/467/EF, allerede er blevet erklæret officielt frie for brucellose, og at alle provinserne i regionerne Emilia-Romagna, Lombardia, Marche, Piemonte, Toscana, Umbria og Valle d'Aosta, der er opført i kapitel 2 i bilag III til beslutning 2003/467/EF, allerede er blevet erklæret officielt frie for enzootisk kvægleukose, og derfor bør de pågældende regioner i deres helhed anerkendes som værende officielt frie for de pågældende sygdomme.
(15)
Bilagene til beslutning 2003/467/EF bør derfor ændres i overensstemmelse hermed.
(16)
Beslutning 93/52/EØF og 2003/467/EF bør derfor ændres i overensstemmelse hermed.
(17)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilagene til beslutning 93/52/EØF ændres som angivet i bilag I til denne afgørelse.
Artikel 2
Bilagene til beslutning 2003/467/EF ændres som angivet i bilag II til denne afgørelse.
Artikel 3
Denne afgørelse er rettet til medlemsstaterne.
Udfærdiget i Bruxelles, den 8. juli 2010.

Labels: 0
18
6